Olwali
Abakaabi bongezza ebisale
Ali Mivule
December 10th, 2015
Ekibiina ky’abakaabi ekya Kumasi funeral services kyongezezza ebisale by’okukaabira ku mikolo oluvanyuma lw’okubinikibwa emisolo emipya
Akulira ekibiina kino ekisimbye amakanda mu Ghana, ategeezezza nti bamaze emyaka etaano nga tebongeza bisale kyokka nga kati kibasusseeko.
Omukulu ono agambye nti bassa ensimbi nyingi mu kutendeka abakaabi okusobola okusikiriza ba kasitoma
Emiwendo gya bano bw’oba oyagala okukaaba okulimu ebirungo osasula enkumi ssatu eza Ghana, Okukaaba ng’omuntu yeziribanga osasula 2700, Okukaaba ng’omuntu yevulungula mu ttaka osasula kwa 3500,omuntu okukaaba n’atuuka n’okusesema osasula enkumi nnya ate ng’okukaaba kwa bulijjo kwa shs 2000 eza Ghana
lug_Latn lug_Latn slv_Latn eng_Latn lug_Latn lug_Latn lug_Latn lug_Latn